Un bloc din Sectorul 3 al Capitalei a fost evacuat, duminică, după ce un bărbat a sunat la 112 și a spus că a găsit în apartamentul bunicii sale un obuz. Poliția Capitalei acționează la locul indicat și a fost anunțat și serviciul pirotehnic din cadrul IGPR.

Tot astăzi: Incendiu Sun Plazza, tot mall-ul a fost evacuat! O mașină a luat foc în parcare

Potrivit Poliției Capitalei, prin apel 112, un bărbat a sesizat, că a găsit în apartamentul bunicii, un obuz.

La fața locului au mers polițiștii din cadrul Secției 23 Poliție și a fost informat și ISUBIF.

Pentru intervenție, a fost dispusă evacuarea locatarilor din imobil, astfel încât elementului de muniție să fie extras în siguranță.

La fața locului au fost chemați și specialiștii Serviciului Pirotehnic din cadrul IGPR.

Urmează ca polițiștii Serviciului Arme, Explozivi și Substanțe Periculoase să facă cercetări pentru a se stabili modului în care proiectilul a ajuns în posesia bunicii bărbatului.